Jurino Ignacio

Jurino Ignacio (☆ 26 di sèptèmber 1981 na Willemstad) ta un kreadó di kontenido hulandes-kurasoleño, outor di buki di kushina i promotor di kultura di kuminda antiano i karibense. E ta konosí prinsipalmente pa su bukinan di kushina antiano na idioma hulandes i pa su presensia digital bou e nòmber Super Dushi Chef.Influencers van ABC-eilanden steeds populairder op sociale media, nu.cw (22 di yanüari 2026)

 Bida i karera 
Jurino Ignacio a nase i lanta na Kòrsou. Na aña 2000, el a muda pa Hulanda pa sigui estudio na akademia di arte na Breda, unda el a haña formashon komo ilustradó. Despues di su graduashon, el a kuminsá su karera profeshonal komo ilustradó, paralelo na esei el a desaroyá un wèpsait personal unda e tabata kompartí resetanan di kushina antiano.

For di 2012, Ignacio a dediká su mes na dokumentashon i publikashon di resetanan tradicional di kushina antiano, ku énfasis riba kultura di kuminda krioyo. Su publikashonnan ta mayormente den hulandes, ku e propósito di hasi e kushina karibense mas aksesibel pa un públiko mas amplio na Hulanda.

Ignacio ta outodidakto den kushinamentu i no tin formashon formal riba tereno di hospitalidat. Su estilo i metodonan a desaroyá for di un interes personal den preservá resetanan di famia i tradishonnan kultural. Su orígen karibense ta forma un kuadro di referensia importante den su trabou, tantu visualmente komo den e narativanan ku ta akompañá su resetanan.

El a kasa na 2004 i tin tres yu: dos muhé i un hòmber. Su famia ta wòrdu menshoná regularmente den entrevistanan komo un fuente di inspirashon i motivashon pa su trabou kultural.

For di 2015, Ignacio a kuminsá publiká buki di kushina riba papel, ku e meta di sigui dokumentá i preservá e herensia di kushina antiano pa generashonnan futuro.

 Super Dushi Chef 
Jurino Ignacio ta konosí ampliamente riba retnan sosial bou e nòmber Super Dushi Chef. Pa medio di plataformanan manera Facebook, Instagram i TikTok, e ta kompartí videonan di kushinamentu diario, ku un estilo aksesibel i orientá riba bida diario. Su kontenido digital a yega alkansá mas ku mei mion siguidó internashonalmente. 

Na 2023, Ignacio a firma un kontrato di maneho ku Talpa Network, un kompanía mediatiko hulandes, ku ta sostené e merkadeo i distribushon di su kontenido komo influensiadó digital.

 Identidat kultural i impakto 
Pa hopi aña, e trabou di Ignacio a enfoká riba hasi kushina antiano i karibense mas visibel i aksesibel na Hulanda. Diferente for di kòki tradishonal den sektor di hospitalidat, el a konstruí su reputashon prinsipalmente pa medio di retnan digital, outopublikashon i interakshon direkto ku su públiko.

Su bukinan di kushina i kontenido online ta kombiná resetanan ku historianan personal i konteksto kultural, kontribuyendo na un mas amplio visibilidat di kultura di kuminda karibense den e diaspora hulandes. E ta wordo konsiderá parti di un movementu mas amplio di kreadornan karibense ku ta dokumentá i kompartí konosementu kultural pafó di kuadronan institushonal.

Ignacio ta wòrdu menshoná regularmente den medionan di komunikashon den konteksto di e interes kresiente den kushina, identidat i herensia karibense.

 Publikashonnan (buki) 
 Nos Kushina Krioyo (2015)
 Nos Kushina Moderno (2016)
 Hé Dushi (2017)
 De complete Antilliaanse keuken (2019)
 Soulfood & spaghetti (2021)
 Dit is Super Dushi (2025)

 Honor 
Na 2016, Jurino Ignacio a gana e premio Website van het Jaar den kategoria kulinario ku su wèpsait di resetanan.

 Link eksterno 
 Wèpsait ofisial di Jurino Ignacio

Kategoria:Hende
Kategoria:Eskritor
Kategoria:Kòrsou